גל קוסטה

מריה דה גרסה קוסטה פנה בורגוס (בפורטוגזית: Maria da Graça Costa Penna Burgos; 26 בספטמבר 1945 – 9 בנובמבר 2022), אשר נודעה כגל קוסטה, הייתה זמרת ברזילאית.

ביוגרפיה 
קוסטה נולדה בצפון ברזיל בסלבדור דה באהיה

קוסטה הפכה להיות אחת הזמרות המפורסמות בברזיל בהיותה מחלוצי סגנון ה"טרופיקליה" ששטף את ברזיל במהלך שנות ה-60 וה-70.

בשנת 1963, המוזיקאי קייטנו ולוזו, אחיה של מריה בתניה, הפגיש בינה לבין ז'ילברטו ז'יל וטום זה (Tom Zé), אשר הצליח לארגן עבורה הקלטה בסאו פאולו לאלבומה הראשון – "דומינגו" (Domingo), אותו הקליטה יחד עם ולוזו.

ב-1973, צונזרה עטיפת אלבומה "אינדייה" (India) בשל תמונתה בביקיני אדום נועז שהתנוססה עליה.

בשנת 1982 הפך הסינגל "פסטה דו אינטריור" (Festa do Interior) מאלבומה "פנטזיה" (Fantasia) ללהיטה הגדול ביותר, כאשר זכה במולטי-פלטינה.

קוסטה הופיעה בשנת 1995 בסרט "המנדרין" בתפקיד הזמרת כרמן מירנדה.

קוסטה הקליטה שירים בפורטוגזית, ספרדית ואנגלית, והקליטה שירים עם המלחינים המפורסמים ביותר בברזיל, ביניהם: אנטוניו קרלוס ז'ובים, ז'ורז'י בן ז'ור וארסמו קרלוס. היא הוציאה 33 אלבומי אולפן (האחרון Nenhuma Dor יצא ב-2021) ושמונה אלבומי הופעה.

יחד עם חברתה, הזמרת מריה בתניה, הפכה לפעילה פוליטית ותכופות התעמתה עם השלטונות בכל הקשור לצנזורה במוזיקה.

קוסטה הופיעה בישראל ב-1982 וב-2013.

התגוררה בסאו פאולו. נפטרה ב-9 בנובמבר 2022 והותירה בן מאומץ בן 16.

קישורים חיצוניים

 

 נועם כהן, הזמרת הברזיליאית גל קוסטה מתה בגיל 77, באתר N12, 9 בנובמבר 2022

הערות שוליים

ערכים שבהם תבנית בריטניקה אינה מתאימה
זמרות ברזילאיות
זמרות פופ ברזילאיות
ברזילאיות שנולדו ב-1945
ברזילאים שנפטרו ב-2022